Document ID: 32008R0470

PADOMES REGULA (EK) Nr. 470/2008
(2008. gada 26. maijs),
ar ko groza Regulu (EK) Nr. 1782/2003 attiecībā uz atbalsta par tabaku pārvedumu Kopienas Tabakas fondam 2008. un 2009. gadā un Regulu (EK) Nr. 1234/2007 - attiecībā uz Kopienas Tabakas fonda finansēšanu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 37. panta 2. punkta trešo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Saskaņā ar 110.j pantu Padomes Regulā (EK) Nr. 1782/2003 (2) (2003. gada 29. septembris), ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza dažas regulas, atbalstu par tabaku piešķir jēltabakas audzētājiem par 2006. līdz 2009. ražas novākšanas gadu.
(2)
Padomes Regulas (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (3), 104. panta 2. punktā ir paredzēts, ka Kopienas Tabakas fondu finansē saskaņā ar Regulas (EK) Nr. 1782/2003 110m pantu, pārskaitot tam konkrētu summu no atbalsta par tabaku 2006. un 2007. kalendārajā gadā. Kopienas Tabakas fonds vienmēr ir finansēts, pārvedot tam daļu no atbalsta par tabaku. Šādi pārvedumi par 2006. un 2007. kalendāro gadu sākotnēji tika ierosināti, kad, iekļaujot tabakas nozari vienreizējā maksājuma shēmā, bija jāparedz pagaidu atbalsts par tabaku, kas izmaksājams tajos pašos gados. Ar Padomes Regulu (EK) Nr. 864/2004 (4) atbalstu par tabaku visbeidzot attiecināja uz 2008. un 2009. gadu, taču Kopienas Tabakas fonda finansējums netika attiecīgi palielināts, samazinot atbalstu par tabaku.
(3)
Kopienas Tabakas fonda finansētie pasākumi ir izrādījušies ļoti veiksmīgi, tie ir arī pozitīvs piemērs lauksaimniecības un veselības politikas veidotāju sadarbībai. Lai nodrošinātu šo pasākumu nepārtrauktību, kā arī ņemot vērā to, ka minētais fonds vienmēr ir finansēts, pārskaitot tam daļu no atbalsta par tabaku, ir lietderīgi pārskaitīt Kopienas Tabakas fondam 5 % no atbalsta par tabaku, kas piešķirts 2008. un 2009. kalendārajā gadā.
(4)
Tāpēc būtu attiecīgi jāgroza Regula (EK) Nr. 1782/2003 un Regula (EK) Nr. 1234/2007,
IR PIEŅĒMUSI ŠO REGULU.
1. pants
Regulas (EK) Nr. 1782/2003 110.m pantu aizstāj ar šādu pantu:
“110.m pants
Pārvedums Kopienas tabakas fondam
No atbalsta, kas piešķirts saskaņā ar šo nodaļu, 2006. kalendārajā gadā pārskaita 4 % un 2007., 2008. un 2009. kalendārajā gadā - 5 %, lai finansētu Kopienas Tabakas fonda veiktos informatīvos pasākumus, kā paredzēts Regulas (EEK) Nr. 2075/92 13. pantā.”
2. pants
Regulas (EK) Nr. 1234/2007 104. panta 2. punkta b) apakšpunktu aizstāj ar šādu:
“b)
2006. līdz 2009. kalendārajā gadā saskaņā ar Regulas (EK) Nr. 1782/2003 110m pantu.”
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 26. maijā

Labels: 17
19
5
6
15